JUMAL KÕNELEB
Tere jälle ja tere tulemast vaatama saadet "Jumal kõneleb".
Olen Jan Cedercreutz ja siin on taas mu armas naine Joy.
Meil on tõeline rõõm jagada Jumala Sõna.
Elame ühiskonnas, mis muutub vahel väga tormakalt.
Võib tunduda, et selles elus polegi enam midagi püsivat.
Kõik muutub ja sageli tundub, et senisest hullemas suunas.
Kas on midagi, mis püsib?
Räägime täna Sõnast, mis meid päästab.
See on minule nii oluline sõna.
Kui põlesin läbi, kaotasin mitmeks aastaks une
ning ka kõik oma jõuvarud ja kogu mu eksisteerimine kõikus.
Kaotasin kontrolli ega tulnud argieluga toime.
Ma ei saanud üldse oma eluga hakkama.
Tundsin nagu oleksin kukkunud järsakust alla vabalangemisse.
Tundsin, et nüüd läheb kõik rappa.
Minule oli see eriti raske, sest olin harjunud sellega,
et elu on minu teha ja sõltub, kuidas suudan selles toime tulla.
Sel hetkel mu käed ei suutnudki enam mu elu kanda.
Kas on nii, et kui kõik elus kõigub, ongi kõik läbi?
Kas on nii?
Mulle meenub üks jutlustaja, kes ütleb sageli nii:
"Miski ei ole läbi enne, kui see on läbi."
Sageli kardame ja meile tundub, et kõik on läbi, kuigi kõik ei ole.
Meil on peas selline ettekujutus, et nüüd on kõik läbi.
Ütlen sulle samamoodi:
"Miski ei ole läbi enne, kui see on läbi."
Üks jutlustaja ütles hästi, et Piibel ju ütleb:
"Usk on loodetava tõelisus, nähtamatute asjade tõendus."
Hirm on joondumine millegi järgi, mida ei soovita ja on nähtamatu.
Võibolla tunned, et su elu on täiesti lootusetu
ning olukorrad maalivad sinu ette hirmutavaid pilte,
mis näitavad sulle, et nüüd on kõik kaotatud.
Hirm maalib tulevikupilte, kuigi tulevikust pole seal mingit infot.
Jumal teab, milline on tulevik.
Usk on kindel veendumus selles, mida loodetakse
ja joondumine selle järgi, mida pole näha.
Kui võitled raskete olukordadega,
on julgustav sõnum, et Jeesus ikkagi valitseb.
Tal on endiselt kõik meelevald taevas ja maa peal.
Usk Temasse kannab.
Piibel on väga julgustav.
Vahel oleme saanud tagasisidet, et tundub, kui elaksime roosilist elu.
Joy rääkis just läbipõlemisest.
Võiksime rääkida
kogu saate ajal katsumustest, millest oleme läbi läinud.
Meie elu ei ole olnud nii roosiline lust ja lillepidu.
Olnud on kaotusi ja tõeliselt raskeid hetki.
Paulus kirjutab kirjas roomlastele 8:38-39:
"Sest ma olen veendunud, et ei surm ega elu,
ei inglid ega peainglid, ei praegused ega tulevased..."
Ei praeguse hetke olukord ega tulevik.
"ei väed, ei kõrgus, ei sügavus (ega pimedus, milles olid),
ega mis tahes muu loodu suuda meid lahutada Jumala armastusest,
mis on Kristuses Jeesuses, meie Issandas."
Miski ei saa meid lahutada Kristusest.
Isegi mitte surm.
See ei ole läbi enne, kui see on täiesti läbi.
Ja kuna meil on Kristus, siis see pole kunagi läbi.
Just nii see on!
Tervislik on õppida selgeks,
et vaid üks asi on tõeliselt püsiv.
Just nii.
Selles maailmas püsib ainult üks asi.
Selleks on Jumal.
Miski muu ei ole püsiv.
Kui ehitame ainult sellele, mis on silmaga nähtav,
ehitame ohtlikult, sest ehitame ebakindlale asjale.
Millelegi, mis ühel päeval kaob ja hävib.
Jesaja 40:6 ütleb Issand.
Õigemini Jesaja kirjutab: "Hääl ütleb: "Kuuluta!"
Ja teine kostab: "Mida ma pean kuulutama?"
"Kõik liha on nagu rohi ja kõik tema hiilgus nagu õieke väljal.
Rohi kuivab ära, õieke närtsib, aga meie Jumala sõna püsib igavesti."
See võib tunduda jube, kui endale seda meelde tuletada,
et see, mida näeme, on kaduv ja hävib ühel hetkel.
Samas on see nii tervislik, sest meil on midagi, mis püsib.
Meil on miski, mis püsib igavesti,
mis iial ei kõigu, muutu ega ei kao kunagi.
Kui saaksin kusagilt viis miljonit, kas see poleks siis püsiv kaitse?
Mõnikord me mõtleme nii: "Issand, anna kasvõi üks lotovõit!"
Kui saaksin ühe lotovõidu, võiksin kõik asjad korda ajada.
1. Timoteose 6:17 ütleb Paulus nii:
"Neid, kes on nüüdsel ajal rikkad, käsi, et nad ei oleks ülbed
ega loodaks ebakindlale rikkusele, vaid Jumalale,
kes valmistab meile kõike rikkalikult maitsmiseks..."
Raha võib tunduda imelise kaitsena
ja sellega võib harjuda, kui seda on palju.
Sama palju, kui seda on, võib seda ka kaotada.
Me ei tea kunagi, millal raha väärtus kaob.
Piibel ütleb, et raha on ebakindel,
Kindlus Jumalas on aga tõeline rikkus.
Seetõttu, et see püsib.
See, kes paneb sulle raha taskusse, võib seda ka sinna juurde panna.
Paulus kirjutab: "kes valmistab meile kõike rikkalikult maitsmiseks..."
Rahaasjades Jumalale toetumine on igavene kaitse.
Seda on tohutult hea mõista, et meie Issandale ehitatu ei kõigu.
Psalm 45:7:
"Su aujärg, Jumal, on ikka ja igavesti..."
Psalm 145:13: "Sinu riik on kõigi ajastute riik
ja sinu valitsus kestab rahvapõlvest rahvapõlve."
See on nii tähtis kogu minu elu jaoks.
See on uus.
Kui minu jõust ei piisa, siis see polegi kõige lõpp.
Olemas on midagi, mis päriselt püsib igavesti.
Püsib alati ega kõigu.
Oleme Uurinud Joyga Piiblist, millest öeldakse, et see püsib igavesti.
Kui neid kohti uurida, on see tohutult julgustav.
Ütlesid just, et Jumala riik on igavene riik.
Matteuse 28:18 öeldakse:
"Ja Jeesus astus nende juurde ja kõneles neile:
"Minule on antud kõik meelevald taevas ja maa peal."
Jumala riik on igavene ja Jeesuse meelevald on igavene.
See on ja püsib ning seda on imeline teada.
Peamine, mis püsib igavesti, on muidugi Jumal ise.
Jeesuse kohta on öeldud:
"Jeesus on sama eile, täna ja igavesti."
Jumal ei muutu ja Ta on igavene.
Samuti püsib Tema kuningriik.
Ta valitseb kogu aeg.
Haggai 2:5: "Selle lepingu sõna,
mille ma tegin teiega, kui te Egiptusest ära tulite,
ja minu Vaim püsivad teie keskel."
Tema on püsivalt meiega.
Ta pole nii, et ühel päeval on,
järgmisel päeval pole meiega ning järgmisel on võibolla
või pühapäeval kogudusse minnes aga muul ajal olen täiesti üksi.
See pole nii.
"Minu Vaim püsib teie keskel. Ärge kartke!"
Johannese evangeelium 14:17:
Tõe Vaimu, (Püha Vaimu) keda maailm ei saa võtta vastu,
sest ta ei näe teda ega tunne teda ära.
Teie tunnete tema ära,
sest ta jääb teie juurde ja on teie sees."
Ta jääb ja püsib.
Püha Vaim ei tule ja lähe nagu mõned kardavad.
Justkui kunagi ei või teada, kas Ta hülgab mind või on minuga.
See pole nii.
Ta jääb teie juurde, tundugu, kuidas tahes,
kas tunned Püha Vaimu ligiolu või mitte.
Kui oled Jeesuse kord oma südamesse vastu võtnud,
siis oled saanud Püha Vaimu ja Kristuse Vaim elab sinu sees.
Ta jääb sinusse ja on meie sees.
See on nii vägev, et see ei sõltu meie tunnetest.
See pole nii, et kui Ta on minuga, siis ma tunnen seda
ja kui Teda pole minuga, siis ma ei tunne.
Ta jääb minu juurde ning on minuga koos alati,
sõltumata sellest, kas mul on hea või halb tuju
või mul on hea või halb päev, kas tunnen midagi või ei tunne.
Tema jääb meie juurde.
Ta jääb minu juurde.
Ta püsib minu juures öösel ja päeval, koolis ja kodus.
Ta jääb minu juurde.
1. Johannese kiri 2:27: "Aga võidmine,
mille te olete saanud temalt, püsib ju teis..."
Seegi püsib. - Ka võidmine püsib.
"...ning teil pole vaja,
et keegi teid õpetaks; vaid nii nagu tema võidmine
teid kõiges õpetab - see on tõde, mitte vale -
ja nii nagu tema teid on õpetanud, nõnda püsige Kristuses."
Teis püsib see võidmine.
Meis püsib võidmine, Püha Vaim, Ta kuningriik ning ka Ta ise.
Tema meelevald on ja jääb.
Nimekiri jätkub veelgi.
Psalmis 118 kuulutatakse algusest peale:
"Tänage Issandat, sest tema on hea,
sest tema heldus kestab igavesti!
Öelgu nüüd Iisrael, et tema heldus kestab igavesti!
Öelgu nüüd Aaroni sugu, et tema heldus kestab igavesti!
Öelgu nüüd, kes Issandat kardavad, et tema heldus kestab igavesti!"
Viimane, 29. salm:
"Tänage Issandat, sest tema on hea, sest tema heldus kestab igavesti!"
Tema heldus kestab igavesti!
Selle üle tasub mõtiskleda, sest see mõjutab meie südant.
Seda on raske uskuda, sest süüdistame end nii sageli.
Mõtleme kergelt, et see ei saa olla ning me pole ju seda armu väärt.
Tema heldus kestab ikkagi igavesti.
Südame juurteni välja kestab Tema arm igavesti.
Sa ütlesid muide hästi: me pole selle armu väärilised.
Kes üldse on armu väärt?
See poleks siis isegi arm.
Tema heldus kestab igavesti.
Selle üle tasub mõtelda.
Kui see jõuab kohale,
toob see nii suurt lohutust, puhkust ja turvatunnet.
Võime vahel mõtelda, et oleme läbikukkunud
ja Jumala plaan ei pruugi teostuda ning kõik on läbi nagu Joy algul ütles.
Miski ei ole läbi enne, kui see on läbi.
Piibel on täis jutustusi sellest.
Näiteks Aabrahamist ja Taavetist, kelle pealt me näeme,
et inimeste nõrkus läheb läbi kogu Piibli.
Jah, õnneks. - Inimeste nõrkus, vead ja patusus
on nähtav läbi kogu Piibli igas selle "suures" kangelaseski.
See ei vähenda seda, et Jumala heldus kestab igavesti.
Üks asi püsib veel. - Ustavus. - Jumala ustavus.
Psalm 146:6: "kes on teinud taeva ja maa,
mere ja kõik, mis seal sees on, kes on ustav igavesti..."
Igavesti.
Ta püsib ustavana igavesti.
2. Timoteosele 2:13: "kui me oleme uskmatud..."
Isegi kui teeme vigu ega ole ustavad nagu ei olnud ka Jumala rahvas.
"jääb tema ometi ustavaks, sest ta ei saa ennast salata."
Tema ustavus püsib sinu puhul
ja sinu elu üle sellest hoolimata, et sina ei ole täiuslik.
Keegi meist pole täiuslik.
Me kõik teeme vigu, aga täna saame rõõmustada,
et Tema heldus kestab ikkagi ning Tema ustavus püsib.
Tema on ikkagi vägev.
Aabrahami elus oli see nii.
Kõik oli läbi ja oli juba liiga hilja ning võimatu oli saada lapsi.
Nad olid teinud vigu.
Ismael oli sündinud ja oli proovitud oma jõuga.
Ometi viis Jumal oma plaani ellu
ning teostas oma tahte, sest Tema on ustav.
Halleluuja! - Vägev.
Veel üks asi, mis on minu jaoks kõige tähtsam.
Armastus võib olla veidi ohtlik.
Armastan sind väga palju. - Mind?
See pole sada protsenti kindel, et oled alati minuga.
Sinuga võib midagi juhtuda.
Kuigi ei juhtu, Jeesuse nimel!
Alles siis, kui selleks on õige aeg.
Ikkagi pole Jani armastus sada protsenti kindel.
Tunnistan.
Kuni mõistsin seda, et Jumal on armastus.
Tema on minuga alati.
Ta ei lähe kuhugile ega muutu vaid püsib, on ja jääb igavesti.
See tähendab et Tema armastus püsib ka minu suhtes.
Mul on siis armastus.
Keegi, kes armastab mind ega kao kunagi.
Ma olen leidnud armastuse, mis ei kao kunagi.
Keegi, kes ei satu õnnetusse ega haigestu, vihasta ja lahku.
Mul on armastus ja taevane Isa.
Mul on uus Isa.
Minu Looja, kes armastab mind igavesti.
Mul on igavesti püsiv armastus.
See on võimas, kui see puudutab kasvõi natuke südant.
Mind armastab keegi, kes kunagi ei lakka armastamast.
See teeb nii rõõmsaks.
Mõistetamatu arm.
Ma ei vääri seda mingilgi määral.
Ometi Ta on armastus ja armastab mind jätkuvalt.
Ta püsib ja on kohal kogu aeg.
Ta armastab mind alati.
Isegi üle surma.
1. Korintlastele 13:8: "Armastus ei hääbu kunagi."
Ei kunagi.
"Olgu ennustused - need kõrvaldatakse,
olgu keeled - need vaibuvad, olgu tunnetus - see lõpeb ära.
Sest poolikult me tunnetame ja poolikult me ennustame..."
"Ent nüüd jääb usk, lootus, armastus,
need kolm, aga suurim neist on armastus."
Roomlastele 8:35-39:
"Kes võib meid lahutada Kristuse armastusest?
Kas viletsus või ahistus või miski muu?"
"ei kõrgus, ei sügavus ega mis tahes muu loodu
suuda meid lahutada Jumala armastusest,
mis on Kristuses Jeesuses, meie Issandas."
Hea teada, et see ei sõltu tunnetest.
Ta armastab meid kõiki alati ja igavesti.
See armastus ei kao kunagi.
Aamen.
Palvetame koos sinuga.
Tänu taevane Isa et Sinu sõna püsib igavesti.
Sinu Sõnale saame ehitada oma elu.
Sel juhul on su elu kalju peal, mis ei varise.
Tänu, Issand, et valad oma Vaimu meie kõikide peale
ja kinnitad seda, et Sina püsid igavesti.
Sinu heldus ja armastus ei lahku meist.
Sinu ustavus püsib igavesti.
Tänu, Issand, et Sina püsid ja oled sama eile, täna ja igavesti.
Issand, palume, et kinnitad me sisemist inimest.
Sinu rahu ja ligiolu võib täita igaühe Jeesuse nimel.
Tänu Issand, et saame olla rõõmuga Sinu palge ees.
Issand, oleme nii tänulikud, et Sina oled püsiv.
Püsid igavesti ja oled kui kalju.
Püsid jätkuvalt.
Tänu Issand, et võime tõesti istutada oma elu Sinusse
ja kui oleme Sinusse juurdunud, siis teame, et me elu ei kõigu.
See ei saa kõikuda.
Tänu, et praegusel hetkel
võin kuulutada Jeesuse nimel sinu ellu Jumala Sõna, mis püsib.
Kuulutan, et Ta haavade kaudu oled Sina terveks saanud.
Ta on öelnud, et Ta on kandnud meie haigused.
Ta on võtnud meie valud enese peale Kolgata ristil.
Võime kuulutada
püsivat tugevat, jõulist, muutvat ja loovat Sõna.
Tänu, et Sinu Sõna puudutab praegusel hetkel iga vaataja ihu.
Issand, see ülestõusmise vägi saab voolata praegusel hetkel.
Jeesuse nimel võtan autoriteedi kõige üle, mis painab.
Välja, Jeesuse nimel!
Tänu, Issand, Sinu vabaduse eest!
Võime elada vabaduses ja väes Jeesuse nimel.
Tänu, Issand, tõesti, et Su tugevus ja jõud
võib tulla meie sisse ning tõsta meid üles, Issand.
Saame sirutada oma seljad sirgu
ja teada, et käime kaitstult, kui käime koos Sinuga.
Aamen.
Tänu, Issand, et meil ei ole midagi viga.
Mis iganes maailmas ka juhtub,
meie oleme kaitstud, sest me oleme Sinus.
Tänu, et täidad kõik meie vajadused
oma rikkust mööda imelisel viisil Jeesuses Kristuses.
Tänu, Issand,
et meil pole midagi häda ja me ei pea midagi kartma.
Kui ka taevas ja maa kaovad, Sinu Sõna ei kao.
Aamen.
Kas pole imeline? - On.
Ta püsib.
Kui soovid teada enam me tööst,
võid külastada me kodulehekülge www.kristillinenkoulu.org
Sealt saab infot meie lasteaia ja kristliku kooli kohta.
Meile võib saata ka palvesoove, sest palvetame hea meelega.
Ka tagasisidet võib anda.
Nii kiitust kui kriitikat.
Kodulehe kaudu saab tellida ka neid raamatuid,
mis aitavad juurduda Jumala Sõnasse ja tundmisesse
ning annavad sügava rahu selle kaudu.
Kui meie elu juurdub Kristusesse ja Tema Sõnasse, siis tuleb rahu.
Viimane raamat käsitleb usku.
Selle pealkiri on "Innustav usk" ning vabastab, julgustab ja tõstab.
Olgem ühenduses ja ole õnnistatud Jeesuse nimel!
Aamen.
JUMAL KÕNELEB
Usun, et kõik tahavad teha head.
Mind liigutab tagasiside, mida oleme teilt saanud,
kuid ka see, mida TV7 vaatajad saavad kogu maailmas ja saadavad.
Kui tahad osaleda selles tohutu suures töös,
viia evangeeliumi kõike maailma ja teha head,
siis võid olla osa sellest ja lihtsalt toetada seda tööd.
Me ei saa kõik olla kogu maailmas, aga võime seda tööd toetada,
et evangeelium jõuaks kõikjale maailmas.
Seda on lihtne teha helistades annetustelefoninumbrile 9001777
Kõne hind Eestis on 7 eurot.
Võid kasutada ka pangarekvisiite, mida näed peatselt ekraanil.
Ühine meiega ning teeme seda koos.
Taevas TV7 arveluskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin